URJENJE MOTORIKE USTNIC:

1. Otrok se čudi: se našobi O O O O...

2. Jezen otrok: posnemanje jeznega otroka, ki se šobi.

3. Smejemo se: otrok naredi špranjo.

4. Kos žvižga: otrok posnema kosa, ki žvižga.

5. Avto brni: otrok posnema brnenje avtomobila: ustnice naj malo ovlaži, jih stisne in

pihne skozi zrak, tako da se sliši BRRR... Ustnice se morajo dobro tresti!

6. Telovadba ustnic: ustnice premikamo levo-desno.

7. Pošiljamo poljubčke.

8. Odpiramo steklenico: pokamo z ustnicami.

9. Prijemanje predmetov z ustnicami: prijema plastine čepke, palčke, ...

10. Držanje palčke ali svinčnika med ustnico in nosom.

URJENJE MOTORIKE JEZIKA:

1. Muca pije mleko: otrok posnema muco, tako, da steguje jeziček iz ust in konico obrača navzgor proti nosu.

2. Muca se umiva: z jezikom krožimo po zgornji in spodnji ustnici, najprej v desno, nato še v levo.

3. Brisalci brišejo okno: otrok naj posnema avtomobilske brisalce – jezik je obrnjen

navzgor in se premika desno – levo po zgornji ustnici. Čim hitreje se jezik premika, tem bolje je!

4. Ližemo bonbonček: otrok ima zaprta usta; jeziček premika gor in dol po notranji

strani ličk.

5. Umivamo si zobe: z jezikom si umiva zobe, tako da masira dlesni in dela podobne

gibe kakor z zobno ščetko.

6. Ura tiktaka: otrok naj posluša tiktakanje ure budilke, nato pa naj jo poskuša posnemati tako, da čim hitreje in jasneje izgovarja zloge. TIK – TAK, TIK – TAK, TIK – TAK.

7. Palček skače: jezik mora biti dvignjen in se hitro premika naprej T in nazaj D: TI – DI ́, TI – DI ́, TI – DI ́, TI – DI ́, T – D ́, T – D ́, T – D ́ .

8. Zapestna ura: TDN – TDN – TDN. Pomembno je, da je jezik dvignjen in da se zlogi izgovarjajo jasno, razločno, čim hitreje!

9. Žogica skače: T – D , T – D , T – D, TDTDTDTDDDDD (jeziček se drgne po alveoli

- dlesni).

10. Žabica se krega z brega: DEGA – DEGA – DEGA – DEGA,... Otrok naj posnema žabje skoke, nato pa še oglašanje žabe. Čim hitreje zmore, tem bolje je!

11. Štorklja pa jo gleda(žabo): KLEP – KLEP – KLEP – KLEP,...

12. Mlinček klopota: Otrok naj posnema vrtenje mlinskega kolesa najprej

z rokami, kroženje v zapestju, nato pa še z jezikom. Čim hitreje naj izgovarja glasove BL, BL, BL, ali BR, BR, BR, tako da je jezik pri glasu L in R na zgornji ustnici!

13. Delamo palačinke: Posnemanje žvrkljanja testa za palačinke, med dlanmi valjamo barvico, svinčnik ali palčko. Istočasno otrok naglo premika jezik med ustnicami: BL – BL – BL – BL,...

14. Klepetamo s puranom: z jezično konico drgnemo po zgornji ustnici: BLLL,

BLLL,... BLLLA, BLLLO, BLLLU,...

15. Poganjamo konjička: otrok posnema topotanje konjskih kopit. Z jezičkom tleska ob trdo nebo. Čim hitreje, tem bolje.